CELEX: 62021CN0606
Language: fi
Date: 2021-09-30 00:00:00
Title: Asia C-606/21: Ennakkoratkaisupyyntö, jonka Cour d’appel de Paris (Ranska) on esittänyt 30.9.2021 – Doctipharma SASv. Union des Groupements de pharmaciens d’officine (UDGPO), muuna osapuolena Pictime SAS, toiminimenään Coreyre

20.12.2021   
            
            
               FI
            
            
               Euroopan unionin virallinen lehti
            
            
               C 513/23
            
         
      Ennakkoratkaisupyyntö, jonka Cour d’appel de Paris (Ranska) on esittänyt 30.9.2021 – Doctipharma SASv. Union des Groupements de pharmaciens d’officine (UDGPO), muuna osapuolena Pictime SAS, toiminimenään Coreyre
      (Asia C-606/21)
      (2021/C 513/33)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Cour d’appel de Paris
      
         Pääasian asianosaiset
      
      
         Kantaja: Doctipharma SAS
      
         Vastaaja: Union des Groupements de pharmaciens d’officine (UDGPO), muuna osapuolena Pictime Coreyre
      
         Ennakkoratkaisukysymykset
      
      
                  —
               
               
                  Onko Doctipharman sivustolla www.doctipharma.fr ja siltä käsin harjoittamaa toimintaa, sellaisena kuin se on kuvattu tässä päätöksessä, pidettävä 22.6.1998 annetussa Euroopan parlamentin ja neuvoston direktiivissä 98/34/EY (1) tarkoitettuna ”tietoyhteiskunnan palveluna”?
               
            
                  —
               
               
                  Kuuluuko tällaisessa tilanteessa Doctipharman sivustolla www.doctipharma.fr ja siltä käsin harjoittama toiminta, sellaisena kuin se on kuvattu tässä päätöksessä, 6.11.2001 annetun direktiivin, (2) sellaisena kuin se on muutettuna 8.6.2011 annetulla direktiivillä, 85 c artiklan soveltamisalaan?
               
            
                  —
               
               
                  Onko 6.11.2001 annetun direktiivin, sellaisena kuin se on muutettuna 8.6.2011 annetulla direktiivillä, 85 c artiklaa tulkittava siten, että kansanterveyskoodeksin L. 5125-25 ja L. 5125-26 §:n tulkinnasta johtuva kielto, joka koskee Doctipharman sivustolla www.doctipharma.fr ja siltä käsin harjoittamaa toimintaa, sellaisena kuin se on kuvattu tässä päätöksessä, on oikeutettu rajoitus kansanterveyden suojelemiseksi?
               
            
                  —
               
               
                  Jos näin ei ole, onko 6.11.2011 annetun direktiivin, sellaisena kuin se on muutettuna 8.6.2011 annetulla direktiivillä, 85 c artiklaa tulkittava siten, että siinä sallitaan Doctipharman sivustolla www.doctipharma.fr ja siltä käsin harjoittama toiminta, sellaisena kuin se on kuvattu tässä päätöksessä?
               
            
                  —
               
               
                  Onko tässä tapauksessa Doctipharman toiminnan kieltäminen, joka seuraa Cour de cassationin kansanterveyskoodeksin L. 5125-25 ja L. 5125-26 §:ää koskevasta tulkinnasta, oikeutettua 6.11.2001 annetun direktiivin, sellaisena kuin se on muutettuna 8.6.2011 annetulla direktiivillä, 85 c artiklassa tarkoitetun kansanterveyden suojelemiseksi?
               
            
                  —
               
               
                  Jos näin ei ole, onko 6.11.2001 annetun direktiivin, sellaisena kuin se on muutettuna 8.6.2011 annetulla direktiivillä, 85 c artiklaa tulkittava siten, että siinä sallitaan Doctipharman toiminta, joka on ”tietoyhteiskunnan palvelu”?
               
            
         (1)  Teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annettu Euroopan parlamentin ja neuvoston direktiivi 98/34/EY (EYVL 1998, L 204, s. 37).
      
         (2)  Ihmisille tarkoitettuja lääkkeitä koskevista yhteisön säännöistä 6.11.2001 annettu Euroopan parlamentin ja neuvoston direktiivi 2001/83/EY (EYVL 2001, L 311, s. 67).